text: Jo de peixos en sé poquet, perquè en poso pocs ;=) ja ja ja
  Així i tot, si que et diria, almenys pel meu gust, que els aquaris "Ensalada", amb mil tipus de peixos diferents solen ser poc harmònics i per tant menys estètics.
  A mi m'agrada buscar, quelcom més natural, amb varietat de peixos, però raonadament, per exemple, tenir una o dos especies que siguin les predominants i que siguin les que donen el caràcter a l'aquari, i després algunes que acompanyin, per exmple les corydoras, els ancistrus etc...
  A part del efecte "Ensalda" que et comento, al posar molta varietat, segurament serà casi impossible que estiguis posant peixos dels mateixos requeriments, el què complica la tria.
  Pel PH que comentes els mollys estaran a gust, encara que són peixos d'aigua salobre, les corydoras segurament a un PH8 no estaran tant contentes.
  Els acuaris a l'inciar-se normalment tenen un PH més elevat, i a l'anar madurant van baixant el PH de forma natural, a no ser que tinguin alguna font que alcalinitzi l'aigua, pedres o substrat.
  Si tens aquest PH, segurament deus estar fent canvis d'aigua amb aigua d'aixeta decolorada, si el vols baixar per tenir altres especies el millor és utilitzar aigua d'osmosis o destilada, ja que partiràs d'un PH7, per poc que l'aquari li posis C02 et baixarà.
  També et dic que és millor un PH alt, però estable, que un PH semialt que va variant cada dos per tres, t'ho comento perquè hi ha molta gent que intenta baixar PH amb àcids, i acaba carregant-se l'aquari.
  Del tema llum, si la teva intenció no és tenir un plantat que diuen high-tech, tampoc necessites tenir una lluminària de 600€, hi ha opcions més barates de leds, i encara més de T5, tan sols li veig un problema, l'altura de l'aquari quan és ? i la tapa, que no sé si et condiciona a posar alguna tipus de pantalla sense tenir-la en suspenció.
  El tema de l'altura en Led és important, a partir dels 50cm perden eficiència, això si vols tenir alguna planta tapissant o baixa et pot generar problemes, a no ser que en aquest cas tinguis una bona pantalla led, o optis per una de T5.